wickkiey/tamil-wikipedia-chunked huggingface dataset:
# கோபால்ட் (II) புளோரைடு

**கோபால்ட்(II) புளோரைடு** (*Cobalt(II) fluoride*) என்பது is CoF<sub>2</sub> என்ற மூலக்கூற்று வாய்ப்பாட்டை உடைய கனிம வேதிச் சேர்மம் ஆகும். இது இளஞ்சிவப்பு நிறப்படிகத் திண்மமாகக் காணப்படுகிறது. குறைவான வெப்பநிலைகளில் (T<sub>N</sub>=37.7 K) இச்சேர்மம் எதிர் அய காந்தத்தன்மையைப் பெற்றுள்ளது. CoF<sub>2</sub>என்ற மூலக்கூறு வாய்ப்பாடானது சிவப்பு நிற நான்முகிப் படிவம் மற்றும் சிவப்பு நிற நான்கு ஐதரேட்டுடனான செங்கோணச் சேர்மத்திற்கும் (CoF<sub>2</sub>·4H<sub>2</sub>O) உரியது. CoF<sub>2</sub>, என்பது ஆக்சிஜன் உணர்திறன் மிக்க சூழல்களில் உலோகத் தயாரிப்பில் பயன்படுகிறது. குறைவான் செறிவுகளில், இது பொது சுகாதாரப் பயன்பாட்டில் உதவுகிறது. CoF<sub>2</sub> என்பது நீரில் பகுதியளவே கரையக்கூடியது. இந்தச் சேர்மமானது வெதுவெதுப்பான கனிம அமிலத்தில் கரையும். இந்தச் சேர்மமானது கொதிக்கும் நீரில் சிதைவடையும். இச்சேர்மத்தின் ஐதரேட்டு வடிவம், குறிப்பாக ஈஐதரேட்டு CoF<sub>2</sub>·2H<sub>2</sub>O மற்றும் மூஐதரேட்டு CoF<sub>2</sub>·3H<sub>2</sub>O ஆகியவை நீரில் கரையும். இந்த ஐதரேட்டு வடிவங்களும் வெப்பத்தால் சிதைவடையக் கூடியன.  
மற்ற உலோக டைபுளோரைடுகளைப் போலவே, CoF<sub>2</sub> உரூத்தைல் வடிவ அமைப்பில் படிகமாக்கப்படுகிறது, இதில் எண்முகக் கூட்டு மையங்கள், சமதள புளோரைடுகள் உள்ளன.
# கோபால்ட் (II) புளோரைடு

## தயாரிப்பு

ஐதரசன் புளோரைடின் பாய்ச்சலில் நீரற்ற கோபால்ட் (II) குளோரைடு அல்லது கோபால்ட் (II) ஆக்சைடு ஆகியவற்றிலிருந்து கோபால்ட் புளோரைடு தயாரிக்கப்படுகிறது.  
: CoCl<sub>2</sub> + 2HF → CoF<sub>2</sub> + 2HCl
: CoO + 2HF → CoF<sub>2</sub> + H<sub>2</sub>O  
இது கோபால்ட் (III) புளோரைடு தண்ணீருடன் வினைபுரிவதன் மூலமும் தயாரிக்கப்படுகிறது.  
ஐதரோபுளோரிக் அமிலத்தில் கோபால்டை (II) புளோரைடு டெட்ராஹைட்ரேட்டைக் கரைப்பதன் மூலம் கோபால்ட்(II) புளோரைடு உருவாகிறது. நீர்நீக்க வினையின் மூலம் இதிலிருந்து நீரற்ற புளோரைடு பிரித்தெடுக்கப்படலாம். மற்ற தொகுப்பு முறை தயாரிப்புகள் அதிக வெப்பநிலையில் நிகழலாம். 500 °செல்சியசில் புளோரின் கோபால்ட்டுடன் இணைந்து CoF<sub>2</sub> மற்றும் CoF<sub>3</sub> கலவையை உற்பத்தி செய்யும் என்று நிரூபிக்கப்பட்டுள்ளது.&nbsp;
# கோபால்ட் (II) புளோரைடு

## பயன்பாடுகள்

உலோகக் கலவைகள் தயாரிப்பு முறையில் உலோகப் பொருளைத் தூண்டுவதற்கு கோபால்ட் (II) புளோரைடு ஒரு வினையூக்கியாகப் பயன்படுத்தப்படுகிறது. இது ஒளியியலில் வீழ்படிவுகளை உருவாக்கப் பயன்படுத்தப்படுகிறது, இந்த முறையில் இது ஒளியியலின் தரத்தை பெரிதும் மேம்படுத்துகிறது. கோபால்ட் (II) புளோரைடு மிக அதிகத் தூய்மையான நிலையில் கிடைக்கிறது. உயர் தூய்மை இயைபுகள் ஒளியியல் பண்புகளையும் அதன் பயனுறுதிறனையும் திட்ட நிலைக்கு மேம்படுத்துகின்றன.
# கோபால்ட் (II) புளோரைடு

## பகுப்பாய்வு

இந்த சேர்மத்தை பகுப்பாய்வு செய்ய, கோபால்ட் (II) புளோரைடு நைட்ரிக் அமிலத்தில் கரைக்கப்பட வேண்டும். கோபால்ட்டுக்கான AA அல்லது ICP நிறமாலை ஒளியளவியருக்குப் பொருத்தமான செறிவு வரை கரைசல் தண்ணீரில் நீர்க்கச் செய்யப்படுகிறது.
# கோபால்ட் (II) புளோரைடு

## வேதிப்பண்புகள்

CoF<sub>2</sub> ஒரு வலிமை குறைந்த லூயிசு அமிலம் ஆகும். கோபால்ட் (II) அணைவுச்சேர்மங்கள் பொதுவாக எண்முகம் அல்லது நாற்கரமாக இருக்கும். 19 எலக்ட்ரான் இனமாக இது ஒரு நல்ல குறைக்கும் காரணியாகச் செயலாற்றி, 18 எலக்ட்ரான்கள் கொண்ட அயனியாக மாறும். கோபால்ட் (II) புளோரைடு ஐதரசனனால் 300 °செல்சியசில் ஒடுக்கப்படுகிறது.
# கொடுங்கூண்டு

**கொடுங்கூண்டுகள்** அல்லது **பேட்டரி கூண்டுகள்** (*battery cages*) என்பது தொழிற்சாலை பண்ணைகளால் பல்வேறு விலங்கு உற்பத்தி முறைகளுக்குப் பயன்படுத்தப்படும் ஒரு விலங்கு இருப்பிட அமைப்பாகும். இருப்பினும் இம்முறை முதன்மையாக முட்டையிடும் கோழிகளை அடைப்பதற்குப் பயன்படுத்தப்படுகிறது. ஒவ்வொரு அலகிலும் இடுவரிசையிலும் நெடுவரிசையிலும் இணைக்கப்பட்ட ஒரே மாதிரியான கூண்டுகளின் அமைப்பானது போரில் பயன்படுத்தப்படும் பீரங்கி அமைப்புக்கலத்தை (artillery battery) ஒத்தாற்போல் இருப்பதால் இவற்றிற்கு *பேட்டரி கூண்டுகள்* என்ற பெயர் உருவானது. இந்த சொல் பொதுவாக கோழி வளர்ப்புக்குப் பயன்படுத்தப்பட்டாலும், இதேபோன்ற கூண்டு அமைப்புகள் மற்ற விலங்குகளை அடைப்பதற்கும் பயன்படுத்தப்படுகின்றன. பெரும் சர்ச்சைககுரிய இந்தக் கொடுங்கூண்டுகள் விலங்கு நலனுக்காகப் போராடும் ஆர்வலர்களுக்கும் தொழில்துறை உற்பத்தியாளர்களுக்கும் இடையே தொடர் வாத மோதல்களை ஏற்படுத்தியுள்ளன.
# கொடுங்கூண்டு

## நடைமுறையில் உள்ள கொடுங்கூண்டுகள்

உலகளவில் முட்டையிடும் கோழிகளை அடைப்பதற்கு ரோபோ கூண்டுகள் எனப்படும் கூண்டுகள்தான் முதன்மையாகப் பயன்படுத்தப்படுகின்றன. 2014-ம் ஆண்டு நிலவரப்படி, ஐக்கிய அமெரிக்காவில் ஏறக்குறைய 95 சதவீத முட்டை உற்பத்தி கொடுங்கூண்டு முறையில் நடைபெற்றுள்ளது. ஐக்கிய இராச்சியத்தில் அந்நாட்டின் DEFRA புள்ளிவிவரத்தின் படி, 2010-ம் ஆண்டு உற்பத்தி செய்யப்பட்ட முட்டைகளில் 50 சதவிகிதம் கூண்டு முறையைப் பயன்படுத்தி வந்தவை (மீதமுள்ளதில் 45% கூண்டில்லா வளர்ப்பிலிருந்தும், 5% கொட்டகைகளிலிருந்தும் வந்ததாகும்).
# கொடுங்கூண்டு

## நடைமுறையில் உள்ள கொடுங்கூண்டுகள்

### கொடுங்கூண்டுக் கோழி வளர்ப்பின் மீதான ஐரோப்பிய ஒன்றியத்தின் தடை

ஐரோப்பிய ஒன்றியத்தில் அதுவரை வழக்கத்தில் இருந்துவந்த கடுங்கூண்டுகளை ஐரோப்பிய ஒன்றிய உத்தரவு 1999/74/EC அவை ஜனவரி 2012 முதல் விலங்குநலக் காரணங்களுக்காகத் தடை செய்தது. இது ஐரோப்பிய ஒன்றியத்தில் கடுங்கூண்டுகளைக் கொண்டு தயாரிக்கப்படும் முட்டைகளின் எண்ணிக்கையை குறிப்பிடத்தக்க அளவில் குறைத்தது. 2012 ஆண்டைய கடுங்கூண்டுத் தடையானது ஐரோப்பா முழுவதும் கூண்டு கோழிகளுக்கு ஒரு முற்றுப்புள்ளி வைக்கப்போவதாக பிரசாரம் செய்யப்பட்டது. இதன் விளைவாக இங்கிலாந்தில் உள்ள அனைத்து முட்டையிடும் கோழிகளும் தற்போது சுதந்திரமாக பறக்கும் பறவைகள் அல்லது கொட்டகைப் பறவைகள் என்ற தவறான கருத்து பரவலாக உருவெடுத்தது. உண்மையில் கொடுங்கூண்டுகள் சட்டவிரோதமானவையாக ஆக்கப்பட்ட பின்னரும் பண்ணையாளர்கள் கோழிகளுக்கு அமரும் கம்பி கொண்ட "செறிவூட்டப்பட்ட" சற்றே பெரிய கூண்டுகளை உருவாக்கி அத்தடையிலிருந்து தப்ப முனைந்து அதில் வெற்றியும் கண்டனர். இது போன்ற அமைப்பில் வைக்கப்பட்டுள்ள கோழிகள் தற்போது "முன்னாள் கூண்டுக் காலனிக் கோழிகள்" என்று அழைக்கப்படுகின்றன.
# கொடுங்கூண்டு

## நடைமுறையில் உள்ள கொடுங்கூண்டுகள்

### கூண்டிலடைக்கப்பட்ட பிற விலங்குகள்

உரோம பண்ணைத் தொழிலுக்காக வளர்க்கப்படும் மிங்க் எனப்படும் உரோமக்கீரி, முயல், சின்சில்லா, நரி உள்ளிட்ட விலங்குகளும் கடுங்கூண்டுகளில் அடைத்து வளர்க்கப்படுகின்றன. சமீபத்தில், கோப்பி லுவாக் குளம்பி உற்பத்திக்காக ஆசிய பனை மரநாய்களை அடைத்து வைக்கவும் கொடுங்கூண்டுகள் பயன்படுத்தப்படுகின்றன.
# கொடுங்கூண்டு

## இவற்றையும் காண்க

- விலங்குரிமை
- விலங்கு நலன்
- செறிநிலை விலங்கு வளர்ப்பு
- விலங்குத் தொழிற்கூட்டு
# கொடுங்கூண்டு

## வெளியிணைப்புகள்

- The Battery Hen Welfare Trust
- Compassion in World Farming - Egg laying hens
- from
- EU battery cage ban
# பிதான்நகர் சட்டமன்றத் தொகுதி

**பிதான்நகர் சட்டமன்றத் தொகுதி** (Bidhannagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பிதான்நகர், பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பிதான்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சுசித் போசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# தர்பத்

**தர்பத்** (*Turbat*) பாகிஸ்தான் நாட்டின் பலூசிஸ்தான் மாகாணத்தின் தென்மேற்கில் அமைந்த இரண்டாவது பெரிய நகரம். இது மாகாணத் தலைநகரான குவெட்டாவிற்கு அடுத்த பெரிய நகரம் ஆகும். பலூசிஸ்தான் மாகாணத்தில் உள்ள கெச் மாவட்டத்தின் நிர்வாகத் தலைமையிடமும், நகராட்சியுமான தர்பத் நகரம் கெச் ஆற்றாங்கரையில் அமைந்துள்ளது. கெச் ஆற்றின் குறுக்கே *மிரானி அணை* உள்ளது.  
பிரித்தானிய இந்தியாவின் ஆட்சியில் மக்ரான் சுதேச சமஸ்தானத்தில் தலைநகராக தர்பத் நகரம் விளங்கியது. தர்பத் நகரத்திற்கு தென்மேற்கே 180 கிலோமீட்டர் தொலைவில் குவாடர் துறைமுக நகரம் உள்ளது. இதன் தெற்கில் மக்ரான் மலைத்தொடர்கள் அரபிக்கடலை ஒட்டி அமைந்துள்ளது. இந்நகரத்தில் பலூச்சி மொழி பேசும் பலூச்சி மக்கள் பெரும்பான்மையாக வாழ்கின்றனர். இந்நகரத்தில் உள்ள *கோ-இ-இமாம்* ஏரி இநகர மக்களால் புனிதமாகாக் கருதப்படுகிறது. சீனா–பாக்கித்தான் பொருளாதார பாதை தர்பத் நகரம் வழியாகச் குவாடர் துறைமுகம் வரைச் செல்கிறது. தனி பலூச் நாடு கோரி போராடும் பலுசிஸ்தான் விடுதலைப்படையினர் இந்நகரத்தில், பாகிஸ்தான் பாதுகாப்பு படைகளுக்கு எதிரான ஆதிக்கம் செலுத்துகின்றனர்.
# தர்பத்

## கல்வி

- பலூசிஸ்தான் பல்கலைக்கழகம்
- பலூசிஸ்தான் பொறியியல் மற்றும் தொழிநுட்பப் பல்கலைக்கழகம்
- பலூசிஸ்தான் அறிவியல், தகவல் தொழில்நுட்பம் & மேலாண்மை அறிவியல் பல்கலைக்கழகம்
- தர்பத் பல்கலைக்கழகம் (குவாடர்)
- மக்ரான் பல்கலைக்கழகம் (மக்ரான்)
- அரசு கல்வியியல் கல்லூரி
- மக்ரான் மருத்துவக் கல்லூரி
- அரசு அட்டா சாத் பட்டக் கல்லூரி
- அரசு பெண்கள் பட்டக் கல்லூரி
- பலூசிஸ்தான் உண்டு-உறைவிடக் கல்லூரி
- சேக்கா பாத்திமா பிந்த் முபாரக் மகளிர் இராணுவப் பயிற்சிக் கல்லூரி
# தர்பத்

## மக்கள் தொகை

2023 பாகிஸ்தான் மக்கள் தொகை கணக்கெடுப்பின்படி தர்பத் நகரரத்தின் மக்கள் தொகை 2,68,625 ஆக இருந்தது. இதன் மகக்ள் தொகையில் 99 % இசுலாமியர்கள் ஆவார்.
# தர்பத்

## தட்ப வெப்பம்

தெற்காசியாவில் கோடைக்காலத்தில் குறிப்பாக மே மாதத்தில் அதிக வெப்பம் கொண்ட நகரங்களில் ஒன்றாக தர்பத் நகரம் உள்ளது. கோடையில் அதிகபட்சம் 53.5 பாகை செல்சியஸ்ஆகும். இந்நகரம் உலகின் நான்காவது அதிக வெப்பம் கொண்ட பகுதிகளில் நான்காவது இடத்தில் உள்ளது.
# தர்பத்

## போக்குவரத்து

தர்பத் பன்னாட்டு வானூர்தி நிலையம், குவாடர், கராச்சி, சார்ஜா, ஐக்கிய அரபு அமீரகம் போன்ற நகரங்களை இணைக்கிறது. நெடுஞ்சாலைகள் குவாடர், சபஹார், ஈரான் சஹர், *கலாத்*, குவெட்டா, கராச்சி போன்ற நகரங்களுடன் இணைக்கிறது. சீனா–பாக்கித்தான் பொருளாதார பாதை தர்பத் நகரத்தை பாகிஸ்தானின் முக்கிய நகரங்களுடன் இணைக்கிறது.
# தந்தி ஒன்

**தந்தி ஒன் தொலைக்காட்சி** என்பது தினத்தந்தி நாளிதழுக்கு சொந்தமான 24 மணி நேரச் பொழுதுப்போக்கு வழங்கும் தொலைக்காட்சி சேவை ஆகும். இந்த அலைவரிசை மே 19, 2024 ஆம் ஆண்டு முதல் சென்னையை தலைமையகமாகக் கொண்டு இயங்கி வருகின்றது.
# தந்தி ஒன்

## நிகழ்ச்சிகள்

#### தற்போது ஒளிபரப்பாகிக் கொண்டிருப்பவை

| தினமும் 07.00 AM | 19 மே 2024 | கணபதியே வருவாய் |  |
| --- | --- | --- | --- |
| தினமும் 06.00 | 19 மே 2024 | பால கிருஷ்ணா |  |
| தினமும் 08.00 | 07 ஏப்ரல் 2025 | கால பைரவன் | } |
# 1993 கிஷ்துவார் படுகொலைகள்

**1993 கிஷ்துவார் தீவிரவாத தாக்குதல்கள்** (*1993 Kishtwar massacre *), இந்தியாவி ஜம்மு காஷ்மீர் மாநிலத்தின் கிஷ்துவார் மாவட்டத்தில் உள்ள *சர்தால்* பள்ளத்தாக்கில் உள்ள சர்தால் தேவி கோயிலுக்கு, 14 ஆகஸ்டு 1993 அன்று இந்துக்கள் பயணித்த பேருந்தை, மூன்று பாகிஸ்தான் தீவிரவாதிகள் கடத்திச் சென்று, 17 இந்துப் பயணிகளை தனியாக நிற்க வைத்து துப்பாக்கிக் குண்டுகளால் சுட்டுக் கொன்றனர்..  
இப்படுகொலைகளுக்கு பாகிஸ்தான் நாட்டைச் சேர்ந்த முகமது சஜ்ஜத் கான் என்ற தீவிரவாதி மூளையாக செயல்பட்டதை இந்திய உளவுத் துறை கண்டுபிடித்தது. இருப்பினும் இச்சம்பவம் தொடர்புடைய யாரையும் பாகிஸ்தான் அரசு தண்டிக்கவில்லை.
# 1993 கிஷ்துவார் படுகொலைகள்

## இதனையும் காண்க

- சர்தால்
- அன்னை சர்தால் தேவி ஆலயம்
# லால்ரு

**லால்ரு** (*Lalru*), இந்தியாவின் பஞ்சாப் மாநிலத்தின் சாகிப்ஜாதா அஜித்சிங் நகர் மாவட்டத்தில் அமைந்த பேரூராட்சி ஆகும். இது மாநிலத் தலைநகரான சண்டிகருக்கு தெற்கே 30.8 கிலோமீட்டர் தொலைவிலும் மொகாலிக்கு தென்கிழக்கே 32.9 கிலோமீட்டர் தொலைவிலும் உள்ளது. இதனருகே அம்பாலா, சிராக்பூர் மற்றும் தேரா பாசி நகரங்கள் உள்ளது.
# லால்ரு

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 4,093 குடியிருப்புகள் கொண்ட லால்ரு நகரத்தின் மக்கள் தொகை 21,394 ஆகும். அதில் 11,266 ஆண்கள் மற்றும் 10,128 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 12.45% வீதம் உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். சராசரி எழுத்தறிவு 82.56% ஆக உள்ளது. பட்டியல் சமூகத்தவர்கள் 22.26% உள்ளனர். இந்து சமயத்தினர் 83.43%, இசுலாமியர் 1.98%, கிறித்தவர்கள் 0.36%, சீக்கியர்கள் 14.06% மற்றும் பிற சமயத்தினர் 0.17% வீதம் உள்ளனர்.
# லால்ரு

## போக்குவரத்து

### தொடருந்து நிலையம்

3 நடைமேடைகள் கொண்ட **லால்ரு** தொடருந்து நிலையத்திலிருந்து நாள்தோறும் 10 தொடருந்துகள் கீழ்கண்ட இடங்களுக்கு இயக்கப்படுகிறது.
- அம்பாலா
- கால்கா
- சகாரன்பூர்
- தில்லி
- சண்டிகர்
- லக்னோ
- காசியாபாத்
- கர்னால்
- சீரடி
- தௌலத்பூர்
# லால்ரு

## இதனையும் காண்க

- 1987 லால்ரு படுகொலைகள்
# ராசர்காட் கோபால்பூர் சட்டமன்றத் தொகுதி

**ராசர்காட் கோபால்பூர் சட்டமன்றத் தொகுதி** (Rajarhat Gopalpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. ராசர்காட் கோபால்பூர், டம் டம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ராசர்காட் கோபால்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பூர்ணேந்து பாசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | அதிதி முன்சி | } |  |
# மத்யம்கிராம் சட்டமன்றத் தொகுதி

**மத்தியம்கிராம் சட்டமன்றத் தொகுதி** (Madhyamgram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. மத்யம்கிராம், பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# மத்யம்கிராம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ரத்தின் கோசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# 1987 லால்ரு படுகொலைகள்

**1987 லால்ரு படுகொலைகள்** (*1987 Lalru bus massacre*) என்பது இந்தியாவின் பஞ்சாப் மாநிலத்தின் லால்ரு நகரத்தின் அருகே 6 சூலை 1987 அன்று இரவில் சண்டிகரிலிருந்து அரித்துவாருக்கு 76 இந்துக்கள் சென்று கொண்டிருந்த போது, சீக்கிய காலிஸ்தான் அதிரடிப்படை அமைப்பினர் அவர்களின் பேருந்தைக் கடத்தி, துப்பாக்கிக் குண்டுகளால் கண்மூடித்தனமாக சுட்டுப் படுகொலை செய்த நிகழ்வைக் குறிக்கும். இப்படுகொலையில் 38 பேர் இறந்தனர். மேலும் 32 பேர் படுகாயமடைந்தனர்.
# பாராசாத் சட்டமன்றத் தொகுதி

**பாராசாத் சட்டமன்றத் தொகுதி** (Barasat Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பாராசாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாராசாத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சரல் தேவ் | அனைத்திந்திய பார்வார்டு பிளாக்கு |  |
| 1972 | காந்தி ரங்கன் சாட்டர்ஜி | இந்திய தேசிய காங்கிரசு |  |
| 1977 | சரல் தேவ் | rowspan=4 | அனைத்திந்திய பார்வார்டு பிளாக்கு |
| 1982 |  |  |  |
| 1987 |  |  |  |
| 1991 |  |  |  |
| 1996 | அசோக் முகர்ஜி | இந்திய தேசிய காங்கிரசு |  |
| 2001 | அசோக் (கோபால்) முகர்ஜி | அகில இந்திய திரிணாமுல் காங்கிரசு |  |
| 2006 | பிதிக மண்டல் | அனைத்திந்திய பார்வார்டு பிளாக்கு |  |
| 2011 | சிரஞ்சித் சக்ரவர்த்தி | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# மாமன்

**மாமன்** என்பது 16 மே 2025-இல் பிரசாந்த் பாண்டியராஜ் இயக்கத்தில் வெளிவந்த தமிழ்த் திரைப்படமாகும். இப்படத்திற்கு நடிகர் சூரி கதை எழுதியுள்ளது குறிப்பிடத்தக்கது.
# மாமன்

## கதைச் சுருக்கம்

இன்பா திருச்சியில் வசிக்கும் ஒரு மதிப்புமிக்க குடும்பத்தைச் சேர்ந்தவர். அவரது ஒரே அக்கா கிரிஜா, திருமணமாகி பத்து ஆண்டுகளாகக் குழந்தை இல்லாமல் இருக்கிறார். இதனால் அவரது கணவர் இரவி, இரவியின் தாய் மற்றும் உறவினர்கள் கிரிஜாவைக் கிண்டல் செய்கின்றனர். இன்பா தன் அக்காவின் மீது அதீத பாசம் கொண்டவராக இருந்து, அவருக்கு ஆதரவாக இருக்கிறார்.இந்நிலையில் கிரிஜா கருவுறுகிறார். குடும்பத்தினர் மகிழ்ச்சியடைகின்றனர். மருத்துவப் பரிசோதனைக்காக கிரிஜாவுடன் மருத்துவமனைக்குச் செல்லும் சூரி, அங்கு உதவி மருத்துவராகப் பணியாற்றும் இரேக்காவைச் சந்திக்கிறார். இன்பாவின் அக்கா மீதான அன்பையும் பாசத்தையும் கண்டு ஈர்க்கப்பட்ட இரேக்கா அவர் மீது காதல் கொள்கிறார்.  
கிரிஜாவுக்கு ஆண் குழந்தை பிறக்கிறது. தாய்மாமனான இன்பா குழந்தையை அதிக அன்புடன் பராமரிக்கிறார். குழந்தை தன் தந்தையை விட இன்பாவுடனே அதிக நேரம் செலவிடுகிறது. அதே ஊரில் மதிப்புடன் வாழும் சிங்கராயர் மற்றும் பவுனு இணையருக்கு குழந்தைகள் இல்லாததால், இன்பாவும் கிரிஜாவும் அவர்களைக் கவனித்துக் கொள்கின்றனர். இவர்கள் அனைவரும் சேர்ந்து இன்பாவிற்கும் இரேக்காவிற்கும் திருமணம் செய்து வைக்கின்றனர்.  
திருமணத்திற்குப் பிறகு இன்பா குழந்தையை விட்டுப் பிரிந்தாரா? அக்காவிற்கும் மனைவிக்கும் இடையிலான பிரச்சினை தீர்ந்தனவா என்பதே கதையின் மீதிப் பகுதியாகும்.
# மாமன்

## நடிகர்கள்

- சூரி - இன்பா
- ஐஸ்வர்யா இலட்சுமி - இரேக்கா
- ராஜ்கிரண் - சிங்கராயர்
- சுவாசிகா - கிரிஜா, இன்பாவின் அக்கா
- பாலா சரவணன்
- பாபா பாசுகர் - இரவி
- விஜி சந்திரசேகர் - பவுனு
- நிகிலா சங்கர்
- கீதா கைலாசம்
# மாமன்

## தயாரிப்பு

மாமன் படத்தின் படப்பிடிப்பு திருச்சியிலும் அதன் சுற்றுப்பகுதிகளிலும் நடைபெற்றது. இது கருடன் திரைப்படத்திற்குப் பிறகு அதே தயாரிப்பாளருடன் சூரி நடிக்கும் இரண்டாவது திரைப்படமாகும். "மாமன் படத்தின் கதையை நான் கொரோனா காலகட்டத்தில் எழுதினேன்... இந்தப் படத்தின் கதையை எனது சொந்த வாழ்க்கையில் இருந்து எடுத்துள்ளேன்" என்று ஒரு பேட்டியில் சூரி தெரிவித்தார். "இதில் யாரும் வில்லன்கள் கிடையாது. அவரவர் பக்கம் சென்று அவரவருக்கான நியாயத்தைச் சொல்லியிருக்கோம்" என்று படத்தைப் பற்றி இயக்குநர் பிரசாந்த் கூறினார்.
# மாமன்

## வரவேற்பு

மாமன் படத்திற்கு விமர்சனம் எழுதிய சினியுலகம் வலைதளம், "படம் முழுக்க எமோஷனல் காட்சிகள் மட்டுமே நிறைந்திருந்தது சற்று தொய்வு ஏற்படுத்துகிறது. இன்னும் தெளிவாக சொல்ல வேண்டும் என்றால், எமோஷனல் காட்சிகள் தான் இப்படத்திற்கு பலம் என்றாலும், அதே சமயம் அதுவே தான் பலவீனமாகவும் தெரிகிறது" என்று எழுதினர். இந்து தமிழ் திசை நாளிதழ் விமர்சனத்தில் "தாய்மாமனுக்கும் மருமகனுக்குமான ஆத்மார்த்தமான அன்பை மையப்படுத்தியும் அதற்குள் குடும்ப சென்டிமென்டைத் தூக்கலாகவும் கலந்து எழுதிய கதையை இயல்பாகப் படமாக்கி இருக்கிறார் பிரசாந்த் பாண்டியராஜ்" என்று எழுதினர். தினமலர் நாளிதழ், "பேய் படங்கள், திரில்லர் படங்கள் ஆக்ஷன் படங்கள் என பார்த்து பார்த்து சலித்த ரசிகர்களுக்கு பாசமலரை திரையில் காட்டி இருப்பது ரசிக்கும் படியாக உள்ளது. படத்தில் நடிகர்களை விட, பாசமும் எமோஷனும் போட்டி போட்டு நடித்துள்ளது என்று சொன்னால் அது மிகையல்ல" என்று எழுதி மதிப்பீடுகளை வழங்கினர்.
# நான்காம் விஷ்ணுவர்தனா

**நான்காம் விஷ்ணுவர்தனா** (*Vishnuvardhana IV*) கிழக்கு சாளுக்கியர்களின் பத்தாவது மன்னராக இருந்தார், இவர் வேங்கி பிராந்தியத்தை ஆட்சி செய்தார். கிபி 772 முதல் கிபி 808 வரை ஆட்சி செய்தார். ஏகாதிபத்திய இராட்டிரகூடர்களுடன் இவர் இராணுவ உறவுகளைக் கொண்டிருந்தார். இராட்டிரகூட பேரரசர் துருவன் தரவர்சன் தனது மகள் சிலபத்ரிகாவை நான்காம் விஷ்ணுவர்தனாவுக்கு திருமணம் செய்து வைத்து, 784 ஆம் ஆண்டில் மேற்கு கங்கா வம்சத்துடன் ஒரு கூட்டணியை உருவாக்கினார். இவருக்கு முன்னோடியாக இருந்தவர் முதலாம் விஜயாதித்யா (கிபி 755-772) ஆவார். இவருக்குப் பின்னால் இரண்டாம் விஜயாதித்யா, (கிபி 808-847) ஆட்சிப் பொறுப்பேற்றார்.
# 1987 பதேகாபாத் படுகொலைகள்

**1987 பதேகாபாத் படுகொலைகள்**, இந்தியாவின் பஞ்சாப் மாநிலத்தில் உள்ள பதேகாபாத் நகரத்திற்கு அருகில் 7 சூலை 1987 அன்று இந்துகள் பேருந்துகளில் சென்று கொண்டிருந்த போது, பேருந்துகளை நிறுத்தி, இந்துக்களை பேருந்துகளிலிருந்து வெளியேற்றிய காலிஸ்தான் தீவிரவாதிகள் நவீன ரக துப்பாக்கிகளால் 34 இந்துக்களை சுட்டுக் கொன்றனர்.மேலும் 18 பேர் படுகாயம் அடைந்தனர்.  
இதே போன்ற சம்பவம் 6 சூலை 1987 அன்று நடைபெற்ற லால்ரு படுகொலைகள் காலிஸ்தான் அதிரடிப்படையினரால் நடத்தப்பட்டது.
# 1987 பதேகாபாத் படுகொலைகள்

## எதிர் விளைவுகள்

இதன் எதிர்விளைவாக கொதித்து எழுந்த இந்துக்கள், அரியானா, பஞ்சாப் மற்றும் இமாச்சலப் பிரதேசத்தில் உள்ள சீக்கியர்களின் வணிக வளாகங்கள், கடைகள், தொழிற்கூடங்கள் அடித்து நொறுக்கினர். மேலும் பஞ்சாப் அரசுக்கு சொந்தமான 12 பேருந்துகள் தீயிட்டு கொளுத்தினர்.
# 1987 பதேகாபாத் படுகொலைகள்

## இதனையும் காண்க

- 1987 லால்ரு படுகொலைகள்
# விக்கிப்பீடியா:Statistics/weekly/4-May-2025
| 213 | 2409:408D:1E0C:2128:34B4:A4D4:BC21:B471 | 0 | 1 | 0 | 0 | 0 | 0 | 0 | 1 | 0 |  |
| 214 | 2409:408D:4DB1:27F1:0:0:498A:CD01 | 0 | 0 | 0 | 0 | 1 | 0 | 0 | 1 | 0 |  |
| 215 | 2401:4900:9403:1569:B1F0:D19F:1A97:F5D6 | 0 | 1 | 0 | 0 | 0 | 0 | 0 | 1 | 15 |  |
| 216 | 223.178.86.63 | 0 | 1 | 0 | 0 | 0 | 0 | 0 | 1 | 0 |  |
| 217 | 2409:40F4:A9:BA59:8000:0:0:0 | 0 | 1 | 0 | 0 | 0 | 0 | 0 | 1 | 1293 |  |
| 218 | Sabari mugash A. N | 0 | 1 | 0 | 0 | 0 | 0 | 0 | 1 | 0 |  |
| 219 | 2401:4900:1F2B:CCFB:C57:7443:9A91:59C | 0 | 1 | 0 | 0 | 0 | 0 | 0 | 1 | 131 | } |
# சோடியம் சல்பைட்டு

**சோடியம் சல்பைட்டு** (*Sodium sulfite*) என்பது Na<sub>2</sub>SO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில், நீரில் கரையக்கூடிய திடப்பொருளாகக் காணப்படுகிறது. வணிக ரீதியாக எதிர் ஆக்சிசனேற்றியாகவும், பாதுகாப்புப் பொருளாகவும் பயன்படுத்தப்படுகிறது. மரம் மற்றும் தாவர உலர் பொருள்களான லிக்னோசெல்லுலோசிக்கு பொருட்களின் கூழ்மமாக்கலுக்கும் சுத்திகரிப்பு செயல்முறைகளில் கரிம பலபடியான லிக்னினை மென்மையாக்குவதற்கும் பயன்படுகிறது. எழுநீரேற்று ஒன்றும் அறியப்படுகிறது. ஆனால் காற்றினால் நிகழும் ஆக்சிசனேற்றத்திற்கு அதிக உணர்திறன் இருப்பதால் இச்சேர்மம் குறைவான பயன்பாட்டைக் கொண்டுள்ளது.
# சோடியம் சல்பைட்டு

## தயாரிப்பு

சோடியம் ஐதராக்சைடு கரைசலை கந்தக டை ஆக்சைடுடன் சேர்த்து சூடாக்கி சோடியம் சல்பைட்டை தயாரிக்கலாம். வெதுவெதுப்பான நீரில் நனைக்கப்படும் போது, சோடியம் சல்பைட்டு ஆரம்பத்தில் ஒரு வெள்ளை நிற திடப்பொருளாக வீழ்படிவாகிறது. அதிக அளவு கந்தக டை ஆக்சைடுடன் இத்திடப்பொருள் கரைந்து டைசல்பைட்டை அளிக்கிறது. இது குளிர்ந்தவுடன் படிகமாகிறது.  
:: SO<sub>2</sub> + 2 NaOH -> Na<sub>2</sub>SO<sub>3</sub> + H<sub>2</sub>O  
சோடியம் கார்பனேட்டு கரைசலுடன் கந்தக டை ஆக்சைடைச் சேர்த்து வினைப்படுத்துவதன் மூலம் சோடியம் சல்பைட்டை தொழில்துறை ரீதியாக தயாரிக்கலாம். ஒட்டுமொத்த வினை பின்வருமாறு:  
:: SO<sub>2</sub> + Na<sub>2</sub>CO<sub>3</sub> -> Na<sub>2</sub>SO<sub>3</sub> + CO<sub>2</sub>
# சோடியம் சல்பைட்டு

## பயன்கள்

சோடியம் சல்பைட்டு முதன்மையாக காகிதத் தொழிலில் பயன்படுத்தப்படுகிறது. நடுத்தர அடர்த்தி இழை பலகைகளை உற்பத்தி செய்வதற்காக மரத்தை இழைகளாக மாற்றும் வெப்ப இயந்திர மாற்றத்திலும் பயன்படுத்தப்படுகிறது.  
ஓர் ஆக்சிசன் துப்புரவு முகவராக, அரிப்பு சிக்கல்களைத் தவிர்க்க நீராவி கொதிகலன்களுக்கு வழங்கப்படும் தண்ணீரை சுத்திகரிக்க சோடியம் சல்பைட்டு பயன்படுத்தப்படுகிறது. புகைப்படத் துறையில், இது உருவேற்றும் கரைசல்களை ஆக்சிசனேற்றத்திலிருந்து பாதுகாக்கிறது. புகைப்படச் சுருள் மற்றும் புகைப்பட-காகித குழம்புகளிலிருந்து நிலைநிறுத்தியை (சோடியம் தயோசல்பேட்டு) கழுவுகிறது.  
ஒரு குறைக்கும் முகவராக, சோடியம் சல்பைட்டு நெசவுத் தொழிலில் வெளுக்கும், கந்தகத்தை நீக்கும் மற்றும் குளோரினேற்றும் முகவராக (எ.கா. நீச்சல் குளங்களில்) பயன்படுத்தப்படுகிறது. உலர்ந்த பழங்கள் நிறமாற்றம் அடைவதைத் தடுக்கவும், இறைச்சிகளைப் பாதுகாக்கவும் ஒரு பாதுகாப்புப் பொருளாகப் பயன்படுத்தும்போது இதன் குறைக்கும் பண்புகள் பயன்படுத்தப்படுகின்றன.  
சல்போனேற்றம் மற்றும் சல்போமெத்திலேற்றம் முகவராக சோடியம் சல்பைட்டு பயன்படுத்தப்படுகிறது. சோடியம் தயோசல்பேட்டு உற்பத்தியில் பயன்படுத்தப்படுகிறது.  
வெல்மேன்–லார்டு செயல்முறை, சோடியம் சல்பைட்டை கந்தக நீக்க வினையில் பயன்படுத்துகிறது.
# சோடியம் சல்பைட்டு

## வினைகள்

சோடியம் சல்பைட்டு முதன்மையாக ஓர் இலேசான ஒடுக்கும் முகவராகப் பயன்படுத்தப்படுகிறது. எழுநீரேற்றுப் படிகங்கள் சூடான வறண்ட காற்றில் பொங்கி வெளியேறுகின்றன. எழுநீரேற்றுப் படிகங்களும் காற்றில் ஆக்சிசனேற்றம் அடைந்து சோடியம் சல்பேட்டை உருவாக்குகின்றன. நீரற்ற வடிவம் காற்றினால் ஏற்படும் ஆக்சிசனேற்றத்திற்கு அதிக எதிர்ப்புத் திறன் கொண்டதாகச் செயல்படுகிறது.
# சோடியம் சல்பைட்டு

## கட்டமைப்பு

எக்சு-கதிர் படிகவியல் ஆய்வு முடிவின்படி சோடியம் சல்பைட்டு எழுநீரேற்று பிரமிடு வடிவ SO<sub>3</sub><sup>2-</sup> மையங்களைக் கொண்டுள்ளது. S-O பிணைப்பு தூரங்கள் 1.50 ஆகவும், O-S-O பிணைப்புக் கோணம் 106º பாகைக்கு அருகிலும் உள்ளன.
# டூரிஸ்ட் ஃபேமிலி

***டூரிஸ்ட் ஃபேமிலி*** (*Tourist Family*) என்பது 2025ஆம் ஆண்டு வெளியான இந்தியத் தமிழ் மொழி நகைச்சுவைத் திரைப்படமாகும். அபிசன் ஜீவிந்த் எழுதி இயக்கிய முதல் படம் இதுவாகும். மில்லியன் டாலர் இசுடுடியோசும் எம்ஆர்பி எண்டர்டெயின்மெண்டு நிறுவனமும் இணைந்து தயாரித்துள்ள இப்படத்தில் சசிக்குமார், சிம்ரன், மிதுன் ஜெய் சங்கர், கமலேசு ஆகியோர் முக்கிய வேடங்களில் நடித்துள்ளனர். யோகி பாபு, எம். எசு. பாசுகர், ரமேஷ் திலக், பகவதி பெருமாள், இளங்கோ குமாரவேல், ஸ்ரீஜா ரவி ஆகியோரும் இப்படத்தில் இணைந்து நடித்துள்ளனர். கோவிட்-19 தொற்றுநோய்க்குப் பின்னர் இலங்கையில் ஏற்பட்ட பொருளாதார சவால்களின் பின்னணியில் அமைக்கப்பட்டுள்ள இந்தக் கதை, பாதுகாப்பு, சிறந்த எதிர்காலத்தைத் தேடி வரும் ஒரு இலங்கைத் தமிழ்க் குடும்பத்தின் ஆபத்தான பயணத்தைப் படம்பிடித்துக் காட்டுகிறது.  
மில்லியன் டாலர் இசுடுடியோவின் ஐந்தாவது முயற்சியாக இருப்பதால், தயாரிப்பு எண் 5 என்ற தற்காலிகத் தலைப்பில் இத்திரைப்படம் செப்டம்பர் 2024-இல் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வத் தலைப்பு திசம்பரில் அறிவிக்கப்பட்டது. முதற்கட்டப் படப்பிடிப்பு 35 நாள்கள் நீடித்த ஒரே அட்டவணையில் நடந்தது. இப்பணிகள் சனவரி 2025 தொடக்கத்தில் முடிவடைந்தன. இப்படத்திற்கு சான் ரோல்டன் இசையமைத்துள்ளார். அரவிந்த் விசுவநாதன் ஒளிப்பதிவு செய்துள்ள இப்படத்தினை பாராட் விக்ரமன் தொகுத்துள்ளார்.  
டூரிஸ்ட் ஃபேமிலி திரைப்படம் 29 ஏப்ரல் 2025 அன்று ஊடகங்களுக்கான சிறப்புக்காட்சி திரையிடப்பட்டது. மேலும் மே 1 அன்று முதல் திரையரங்குகளில் வெளியிடப்பட்டது. இப்படம் விமர்சகர்களிடமிருந்து நேர்மறையான விமர்சனங்களைப் பெற்றது.
# டூரிஸ்ட் ஃபேமிலி

## கதை

இலங்கையின் பொருளாதார நெருக்கடியைத் தொடர்ந்து, ஒரு இலங்கைத் தமிழர் தர்மதாசு தனது சொந்த ஊரான யாழ்ப்பாணத்திலிருந்து தனது குடும்பத்துடன் இராமேஸ்வரத்திற்கு வருகிறார். தமிழ்நாட்டை அடைந்த பிறகு என்ன நடக்கிறது என்பது மீதமுள்ள கதையாகும். தமிழ்நாட்டு மக்களுக்கும், ஈழத் தமிழர்களுக்கும் உள்ள தொப்புள் கொடி உறவுக்கு சான்றாகிறது.
# டூரிஸ்ட் ஃபேமிலி

## நடிகர்கள்

- தர்மதாசாக சசிகுமார்
- வசந்தி தர்மதாசாக சிம்ரன்
- நிதுஷன் தர்மதாசாக மிதுன் ஜெய் சங்கர்
- தாசின் மைத்துனர் பிரகாசு வேடத்தில் யோகி பாபு
- முள்ளி தர்மதாசாக கமலேசு
- ரிச்சர்டாக (தாசின் முதலாளி) எம். எசு. பாசுகர்
- இரமேஷ் திலக் ஆய்வாளர் ஏ. பைரவனாக
- அபிசன் ஜீவிந்த் குடிகார இளைஞனாக
- பகவதி பெருமாள் காவல்துறை அதிகாரி ஆர். ராகவனாக
- குணசேகராக இளங்கோ குமரவேல்
- குணசேகரின் மனைவியாக ஸ்ரீஜா ரவி
- இராகவனின் மகள் குறளாக யோகலட்சுமி*
# டூரிஸ்ட் ஃபேமிலி

## தயாரிப்பு

### உருவாக்கம்

செப்டம்பர் 28, 2024 அன்று, குட் நைட் (2023) மற்றும் லவ்வர் (2024) ஆகிய திரைப்படங்களைத் தயாரித்த மில்லியன் டாலர் இசுடுடியோசு, அபிஷன் ஜீவிந்த் எழுதி இயக்கிய ஐந்தாவது திரைப்படத் தயாரிப்பினை அறிவித்தனர். இப்படத்தில் சசிக்குமாரும் சிம்ரனும் *ஆவேசம்* (2024) திரைப்படப் புகழ் மிதுன் ஜெய் சங்கர், கமலேசு ஆகியோருடன் இலங்கையினைச் சேர்ந்த ஒரு தமிழ்க் குடும்பத்தினராக நடித்துள்ளனர். யோகி பாபு, எம். எசு. பாசுகர், ரமேஷ் திலக், பகவதி பெருமாள், இளங்கோ குமாரவேல், ஸ்ரீஜா ரவியுடன் பலர் துணை வேடங்களில் நடித்துள்ளனர். இந்த படத்தை மில்லியன் டாலர் இசுடுடியோசும் எம்ஆர்பி என்டர்டெயின்மென்ட் நிறுவனத்துடன் கீழ் நாசெரத் பாசிலியன், மகேசு ராஜ் பாசிலியன், யுவராஜ் கணேசன் ஆகியோர் இணைந்து தயாரித்துள்ளனர். தொழில்நுட்பக் குழுவில் ஒளிப்பதிவாளர் அரவிந்த் விசுவநாதன், ஆசிரியர் பரத் விக்ரமன், கலை இயக்குநர் ராஜ் கமல், பாடலாசிரியர் மோகன் ராஜன், இசையமைப்பாளர் சான் ரோல்டன் ஆகியோர் பணியாற்றியுள்ளனர். அதிகாரப்பூர்வ தலைப்பான டூரிஸ்ட் ஃபேமிலி என்பது திசம்பர் 7, 2024 அன்று அறிவிக்கப்பட்டது.
# டூரிஸ்ட் ஃபேமிலி

## தயாரிப்பு

### படப்பிடிப்பும் படபிடிப்பிற்கு பிந்தைய பணிகளும்

சென்னையில் அமைக்கப்பட்ட ஒரு காட்சியரங்கில் 35 நாட்கள் முதற்கட்டப் படப்பிடிப்பு நடந்தது. முழு படப்பிடிப்பும் சனவரி 2, 2025 அன்று முடிவடைந்தது. முன்னதாக, திசம்பர் 14, 2024 அன்று, பின்னணி இசை, ஒலிக்கோர்ப்பு சேர்த்தல் தொடங்கியுள்ளதாகவும், அதே நேரத்தில் படப்பிடிப்பிற்கு பிந்தையப் பணிகளும் தொடர்வதாக அறிவிக்கப்பட்டது.
# டூரிஸ்ட் ஃபேமிலி

## இசை

பாடலுக்கும் படத்தின் பின்னணி இசையினையும் சான் ரோல்டன் இசையமைத்துள்ளார். முதல் தனிப்பாடலான "முகாய் மஜாய்" பிப்ரவரி 21, 2025 அன்று வெளியிடப்பட்டது. இரண்டாவது தனிப்பாடலான "அச்சலே" 16 ஏப்ரல் 2025 அன்று வெளியிடப்பட்டது.
# டூரிஸ்ட் ஃபேமிலி

## வெளியீடு

டூரிஸ்ட் ஃபேமிலி திரைப்படம் ஏப்ரல் 29, 2025 அன்று முன்திரையிடப்பட்டது. மே 1, 2025 அன்று திரையரங்குகளில் வெளியிடப்பட்டது. ஐக்கிய இராச்சியத்தில், இத்திரைப்படம் இதே நாளில் வெளியிடப்பட்டது. இங்கிலாந்து திரைப்பட வகைப்பாட்டு வாரியத்தால் அரிதான வலுவான மொழி, மிதமான வன்முறை, காயம் விவரங்களுக்காக "15" சான்றிதழ் பெற்ற பதிப்பில் வெளியிடப்பட்டது. படவெளியீட்டாளர்கள் பின்னர் "12ஏ" மதிப்பீட்டை அடைய சில மாறுதல்களைச் செய்து காட்சிகளை நீக்கினர்.
# டூரிஸ்ட் ஃபேமிலி

## விமர்சனம்

ஓடிடிபிளேயின் அனுஷா சுந்தர் 3.5/5 நட்சத்திரங்களை வழங்கி விமர்சனம் செய்துள்ளார். இவர் தனது விமர்சனத்தில், இயக்குநர் அபிசன் ஜீவிந்த் துன்பங்களுக்கு மத்தியில் மனிதநேயம், இணைப்பின் கருப்பொருள்களை திறமையாக ஆராய்ந்து, தாக்கத்தை ஏற்படுத்தும் ஒரு மாறுபட்ட நடிகர்களை வெளிக்காட்டியுளார் எனத் தெரிவித்துள்ளார். தி இந்தியன் எக்சுபிரசின் அவினாசு இராமச்சந்திரன் 3.5/5 புள்ளிகளை வழங்கி, நகைச்சுவை முன்னணியில் இருப்பதாக மதிப்பிட்டு அதிக மதிப்பெண்களைக் கொடுத்துள்ளார். மேலும் இந்த தருணங்கள் பார்வையாளர்கள் எல்லாவற்றையும் மறந்து அன்றாடம் சிரிக்க வைக்கும் ஒரு படத்துடன் சிரிக்க எவ்வளவு தயாராக இருக்கிறார்கள் என்பதை சிந்திக்க வைக்கிறது என்று விமர்சித்துள்ளார்.  
இந்துசுதான் டைம்சின் இலதா சீனிவாசன், "டூரிஸ்ட் பேமிலி என்பது அபிசன் ஜீவிந்தின் அற்புதமான கதை என்றும், எல்லாவற்றிற்கும் மேலாக ஒருவர் தனது அண்டை வீட்டாரையும் மனிதநேயத்தையும் நேசிக்க வேண்டும் என்பதை மீண்டும் வலியுறும் திரைப்படம் இது" என்று எழுதினார். *தி டைம்ஸ் ஆஃப் இந்தியா* அபினவ் சுப்பிரமணியன், "டூரிஸ்ட் ஃபேமிலி” சவால்களை ஒரு மென்மையான பார்வையுடன், கதையான ஓரளவு சூத்திரமாக உணர்த்துகிறது என்றும், *தி ஹிந்து* ஸ்ரீனிவாச ராமானுஜம் "உரத்த துப்பாக்கிகள், மென்மையான காதல் ஆதிக்கம் செலுத்தும் ஒரு திரைப்படச் சூழலில், 'டூரிஸ்ட் ஃபேமிலி' புதிய காற்றின் சுவாசமாக வருகிறது" என்று தெரிவித்துள்ளனர். *ஹாலிவுட் ரிப்போர்ட்டர் இந்தியாவின்* பிரதியுசா பரசுரமான் 'தொனியில் சக்திவாய்ந்த இனிப்பு இருந்தபோதிலும், படத்தின் மொழி குளிர்ச்சியாகவும், பார்வைக்கு சுத்தமாகவும், பொறுமையானதாகவும்' தெரிவித்துள்ளார்.
# ராஜசேகர் (இயக்குநர்)

**ராஜசேகர்** (இறப்பு: 24 ஏப்பிரல் 1991) என்று தொழில் முறையாக அறியப்பட்ட **சுப்பிரமணியம்**, ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் முதன்மையாக 1980களில் தமிழகத் திரைப்படத்துறையில் பணியாற்றினார். தெலுங்கு, கன்னடம், இந்தி ஆகிய மொழிகளிலும் திரைப்படங்களை இயக்கினார்.
# ராஜசேகர் (இயக்குநர்)

## சொந்த வாழ்க்கை

ராஜசேகருக்குத் திருமணமாகி ஓர் ஆண் குழந்தையும், பெண் குழந்தையும் இருந்தனர். 1991-ஆம் ஆண்டு தர்மதுரை பட வெளியீட்டின் பின் மாரடைப்பின் காரணமாக 43 வயதில் இறந்தார்.
# ராஜசேகர் (இயக்குநர்)

## திரைப்படங்கள்

;இயக்கிய திரைப்படங்கள்
| ஆண்டு | திரைப்படம் | மொழி |  |
| --- | --- | --- | --- |
| 1980 | *ஹன்னிமேய ராத்திரியல்லு* | கன்னடம் |  |
| 1981 | *புன்னமி நாகு* | தெலுங்கு |  |
| 1981 | *கண்ணீர் பூக்கள்* | தமிழ் |  |
| 1981 | *ஜீனே கீ அர்சோ* | இந்தி |  |
| 1982 | *அம்மா* | தமிழ் |  |
| 1983 | *மலையூர் மம்பட்டியான்* | தமிழ் |  |
| 1984 | *தம்பிக்கு எந்த ஊரு* | தமிழ் |  |
| 1984 | *கங்குவா* | இந்தி |  |
| 1985 | *ஈட்டி* | தமிழ் |  |
| 1985 | *படிக்காதவன்* | தமிழ் |  |
| 1985 | *காக்கிசட்டை* | தமிழ் |  |
| 1986 | *விக்ரம்* | தமிழ் |  |
| 1986 | *கண்மணியே பேசு* | தமிழ் |  |
| 1986 | *முரட்டுக் கரங்கள்* | தமிழ் |  |
| 1986 | *காலமெல்லாம் உன் மடியில்* | தமிழ் |  |
| 1986 | *லஷ்மி வந்தாச்சு* | தமிழ் |  |
| 1986 | *மாவீரன்* | தமிழ் |  |
| 1987 | *கூலிக்காரன்* | தமிழ் |  |
| 1988 | *கழுகுமலைக் கள்ளன்* | தமிழ் |  |
| 1988 | *பாட்டி சொல்லைத் தட்டாதே* | தமிழ் |  |
| 1989 | *பாம்மா பாட்ட பங்காரு பாட்ட* | தெலுங்கு |  |
| 1989 | *கருங்குயில் குன்றம்* | தமிழ் |  |
| 1989 | *மாப்பிள்ளை* | தமிழ் |  |
| 1990 | *புது வாரிசு* | தமிழ் |  |
| 1991 | *தர்மதுரை* | தமிழ் | } |  
;எழுத்தாளராக
- *நாம் பிறந்த மண்* (1977)
- *ஒரு விடுகதை ஒரு தொடர்கதை* (1979)
# ஓடந்துறை

**ஓடந்துறை** (*Odanthurai*) என்பது தமிழ்நாட்டின், கோயம்புத்தூர் மாவட்டத்தில் உள்ள மேட்டுப்பாளையம் தாலுகாவில் அமைந்துள்ள ஒரு கிராமமாகும். இது பஞ்சாயத்து அமைப்பால் நிர்வகிக்கப்படுகிறது, மேலும் இது காரமடை ஊராட்சி ஒன்றியத்திற்கு உட்பட்ட ஒரு கிராமமாகும். ஓடந்துறை பசுமை வீடு திட்ட திட்டத்தை செயல்படுத்துவதில் குறிப்பிடத்தக்கது, இதன் மூலம் கிராமம் அதன் சொந்த பயன்பாட்டிற்கும், தமிழ்நாடு மின்சார வாரியத்திற்கும் (TNEB) மின்சாரம் உற்பத்தி செய்கிறது.  
ஓடந்துறையின் அஞ்சல் குறியீடு 644347 ஆகும்.
# ஓடந்துறை

## மக்கள் தொகை

இந்தக் கிராமத்தின் மொத்த பரப்பளவு 1,200 ஹெக்டேர். 2011 மக்கள் தொகை கணக்கெடுப்பின்படி இந்தக் கிராமத்தின் மொத்த மக்கள் தொகை 5,399, வீடுகளின் எண்ணிக்கை 1,529 ஆகும். மேலும் மக்கள் தொகையில் 2,686 ஆண்களும் 2,713 பெண்களும் உள்ளனர். 2011 ஆம் ஆண்டு நிலவரப்படி எழுத்தறிவு விகிதம் 71.3% ஆக இருந்தது.
# ஓடந்துறை

## தொழில்கள்

ஓடந்துறை கிராமம் ஜாம்கள் மற்றும் தோல் பாலிஷ் பவுடருக்கு பிரபலமானது. முக்கிய விவசாய பயிர்களில் வாழைப்பழங்கள், தேங்காய் மற்றும் கடுகு ஆகியவை இங்கு பயிரிடப்படுகிறது.
# ஓடந்துறை

## செய்திகளில்

இந்த கிராமம் அதன் எரிசக்தி தன்னிறைவு முயற்சிக்காக சர்வதேச கவனத்தைப் பெற்றது. 350 கிலோ வாட் மின்சாரம் தயாரிக்கப்பட்டு, ஊராட்சிப் பகுதிகளில் பயன்படுத்தப்பட்டது. தன்னிறைவு பெற்ற கிராமம் என்ற வகையில், மத்திய, மாநில அரசுகளின் விருதுகள் இக்கிராமத்திற்கு கிடைத்தன.
# பீச்சுப்பள்ளி

**பீச்சுப்பள்ளி** (*Beechupally*) என்பது இந்தியாவின் தெலங்காணாவின், ஜோகுலம்பா கட்வால் மாவட்டத்தில் உள்ள ஒரு சிற்றூராகும். இங்கு இந்துக் கடவுளான அனுமன் கோயிலுக்காகப் பெயர்பெற்றது. இது கிருஷ்ணா ஆற்றங்கரையில் ( இந்து வழக்கப்படி இறந்தவர்களுக்கு இறுதிச் சடங்குகள் நடைபெறும் இடத்தில்) ஜூராலா நீர்மின் திட்டத்திலிருது சுமார் 30 கிலோமீட்டர் தொலைவில் அமைந்துள்ளது.  
இங்கு ஆற்றில் இருந்து சுமார் 200 மீட்டர் தொலைவில் அனுமன் கோயிலும், ஆற்றின் அருகே ஒரு சிவலிங்கக் கோயிலும் அமைந்துள்ளன. மழைக்காலத்தில் ஆறு பெருக்கெடுக்கும்போது சிவலிங்கக் கோயிலைத் தொடும் அளவுக்கு நீர் மட்டம் உயரும். 1992 ஆம் ஆண்டு இந்தப் பகுதியில் ஒரு இராமர் கோயிலும் கட்டப்பட்டது. பக்தர்களின் வசதிக்காக, 12 ஆண்டுகளுக்கு ஒருமுறை நடைபெறும் புஷ்கர நீராடலுக்காக பல படித்துறைகள் கட்டப்பட்டன.  
2016 கிருஷ்ணா புஷ்கரத்தின் போது தெலுங்கானா அரசு விரிவான ஏற்பாடுகளைச் செய்து, யாத்ரீகர்கள் நீராட பல படித்துறைகளைக் கட்டியது.  
பீச்சுப்பள்ளி கோயில் கிருஷ்ணா ஆற்றில் உள்ள இரண்டு தீவுகளுக்கு அருகில் உள்ளது. அதில் பெரிய தீவு (குர்ரம் கடா கிராமம்) சுமார் 10 &nbsp;கிமீ <sup>2</sup> பரப்பளவு கொண்டது. இந்தத் தீவு மண் வளம் கொண்டதன் காரணமாக விவசாயிகளால் நிறைந்தாக உள்ளது. கிழக்குப் பக்கத்தில் உள்ள சிறிய தீவு நிஜாம் கோண்டா என்பதாகும். நிஜாம் கோண்டாவில் இருந்த துறைமுகம் நிஜாம் நவாப்களுக்குச் சொந்தமானதாக இருந்தது.
# பீச்சுப்பள்ளி

## உறைவிடப் பள்ளி

பீச்சுப்பள்ளியில் ஐந்தாம் வகுப்பு முதல் பத்தாம் வகுப்பு வரையிலான மாணவர்களுக்காக ஆடவர் உறைவிடப் பள்ளி உள்ளது. இது பீச்சுப்பள்ளி ஆஞ்சநேய சுவாமி கோயில் வளாகத்தில் தொடங்கப்பட்டு, பின்னர் பீச்சுப்பள்ளியில் ஒரு சொந்த கட்டடம் கட்டப்பட்டு அங்கு மாற்றப்பட்டது.
# தேசிய மனநலம் மற்றும் நரம்பியல் நிறுவனம்

**தேசிய மனநலம் மற்றும் நரம்பியல் நிறுவனம்** (*National Institute of Mental Health and Neuro-Sciences* (சுருக்கமாக:**NIMHANS**), இந்தியாவின் கர்நாடகம் மாநிலத் தலைநகரான பெங்களூரில் 174 ஏக்கர் பரப்பளவில் அமைந்துள்ளது.மருத்துவமனையுடன் இயங்கும் தேசிய மனநலம் மற்றும் நரம்பியல் நிறுவனம், இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் கீழ் செயல்படும் தேசிய முக்கியத்துவம் வாய்ந்தது. மேலும் இது தன்னாட்சி நிறுவனமாக செயல்படுகிறது.இந்நிறுவனம் மனநலம் மற்றும் நரம்பு நோய்கள் தொடர்பானவைகளுக்கு கட்டணமில்லா மருத்துவச் சேவைகள் தருகிறது.  
மேலும் தேசிய மனநலம் மற்றும் நரம்பியல் நிறுவன வளாகத்தில் நரம்புமண்டலவுயிரியல் ஆராய்ச்சி மையம் 2007ஆம் ஆண்டு முதல் செயல்படுகிறது.  
இந்த மனநலம் மற்றும் நரம்பியல் நிறுவனம் பொதுத்துறை மருத்துவமனை மற்றும் மருத்துவப் பல்கலைகழகமாக செயல்படுகிறது. இப்பல்கலைக்கழகத்தில் 249 பேரராசிரியர்கள் உள்ளனர். மேலும் 553 முதுநிலை மற்றும் சிறப்பு பட்டப்படிப்பு மாணவர்களும், 284 இளநிலை ஆய்வு மாணவர்கள் மற்றும் முதுமுனைவர்கள் பயிற்சி பெறுகின்றனர்.
# தேசிய மனநலம் மற்றும் நரம்பியல் நிறுவனம்

### முதுநிலை, சிறப்பு மற்றும் ஆய்வுத் துறைகள்

நரம்பியல் துறையில் முதுநிலைப் படிப்புகள், சிறப்பு மருத்துவப் படிப்புகள், முனைவர் மற்றும் முதுமுனைவர்களுக்கான ஆய்வுப் படிப்புகளும் வழங்கப்படுகிறது.  
- உயிரிஇயற்பியல்
- உயிரிபுள்ளியியல்
- அடிப்படை நரம்பு அறிவியல்
- மனித மரபியல்
- நரம்பு வேதியியல்
- நரம்பு நுண்ணுயிரியல்
- நரம்பியல் நோய்கள்
- நரம்பியல் உடலியல்
- நரம்பு தீநுண்மியியல்
- மனநலக் கல்வி
- மருத்துவ உளவியல்
- சிறார் மற்றும் பெரியவர்களுக்கான மனநல மருத்துவம்
- மனநல சமூகப் பணி
- மனநல மருத்துவம்
- நரம்பியல் செவிலியர் பயிற்சி
- மருத்துவ நரம்பியல்
- நரம்பு அறுவை சிகிச்சை
- மனநல மருந்தியல் மற்றும் நரம்பு நச்சுயியல்
- நரம்பியல் கதிரியக்கவியல் மற்றும் நியூரோஇமேஜிங்
- நரம்பியல்
- தொற்றுநோயியல்
- நரம்பியல் மறுவாழ்வு
- நரம்பியல் அறுவை சிகிச்சை மயக்க மருந்து மற்றும் நரம்பியல் சிகிச்சை
- மனநல மறுவாழ்வு
- பேச்சு நோயியல் மற்றும் செவிப்புலன் மருத்துவம்
- இரத்தமாற்ற மருத்துவம் மற்றும் இரத்தவியல்
# தேசிய மனநலம் மற்றும் நரம்பியல் நிறுவனம்

### முதுநிலை, சிறப்பு மற்றும் ஆய்வுத் துறைகள்

#### 3 ஆண்டு இளநிலை கல்வித் திட்டங்கள்

- செவிலியர் (நரம்பியல்) பயிற்சி
- மயக்க மருந்து தொழில்நுட்பம்
- ரேடியோகிராபி
- நரம்பியல்-உடலியல் தொழில்நுட்பம்
# தேசிய மனநலம் மற்றும் நரம்பியல் நிறுவனம்

## இதனையும் காண்க

- நரம்புமண்டலவுயிரியல் ஆராய்ச்சி மையம்
# தேகங்கா சட்டமன்றத் தொகுதி

**தேகங்கா சட்டமன்றத் தொகுதி** (Deganga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. தேகங்கா, பாராசாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தேகங்கா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | ஆருன் ஓ.பி. ரசீத் | சுயேச்சை |  |
| 1972 | எம். சவ்கத் அலி | இந்திய தேசிய காங்கிரசு |  |
| 1977 | ஏ.கே.எம். அசன் உசுமான் | அகில இந்திய முசுலிம் லீக் |  |
| 1982 | மோர்டாசா உசைன் | அனைத்திந்திய பார்வார்டு பிளாக்கு |  |
| 1987 | ஏ.கே.எம்.அசன் உசுமான் | அகில இந்திய முசுலிம் லீக் |  |
| 1991 | முகம்மது யாகுப் | rowspan=4 | அனைத்திந்திய பார்வார்டு பிளாக்கு |
| 1996 |  |  |  |
| 2001 |  |  |  |
| 2006 | மோர்டோசா உசைன் |  |  |
| 2011 | எம்.நூருசுசாமன் | rowspan=3 | அகில இந்திய திரிணாமுல் காங்கிரசு |
| 2016 | ரகீமா மொண்டல் |  |  |
| 2021 | } |  |  |
# அரோவா சட்டமன்றத் தொகுதி

**அரோவா சட்டமன்றத் தொகுதி** (Haroa Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. அரோவா, பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# அரோவா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | கங்காதர் பிரமாணிக் | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | இச்சிதியா ரஞ்சன் மண்டல் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | அசிம் குமார் தாசு |  |  |
| 2011 | சுல்ஃபிகார் முல்லா | rowspan=3 | அகில இந்திய திரிணாமுல் காங்கிரசு |
| 2016 | இசுலாம் எஸ். நூருல் (ஆஜி) |  |  |
| 2021 | } |  |  |
# ஆஷிஷ் ஜிதேந்திர தேசாய்

**ஆஷிஷ் ஜிதேந்திர தேசாய்** (*Ashish Jitendra Desai*; பிறப்பு: ஜூலை 5,1962) ஓர் இந்திய நீதிபதி ஆவார். இவர் கேரள உயர் நீதிமன்றத்தின் தலைமை நீதிபதியாக இருந்தார். இதற்கு முன்பு குசராத்து உயர் நீதிமன்றத்தின் பொறுப்பு தலைமை நீதிபதியாக இருந்தார்.
# ஆஷிஷ் ஜிதேந்திர தேசாய்

## தொழில் வாழ்க்கை

நீதிபதி தேசாய் அகமதாபாத்திலுள்ள புனித சேவியர் கல்லூரியில் பொருளாதாரத்தில் இளங்கலை பட்டமும், அகமதாபாத்தின் சர் எல். ஏ. ஷா சட்டக் கல்லூரியில் சட்டப் பட்டமும் பெற்றார். ஆரம்பத்தில், எம். சி. பட் மற்றும் டி. எம். பட் ஆகியோரின் சட்ட அலுவலகத்தில் பணியாற்றினார். முதலில் அகமதாபாத்தில் உள்ள நகர பொது மற்றும் அமர்வு நீதிமன்றத்திலும், பின்னர் குசராத்து உயர் நீதிமன்றத்திலும் வழக்கறிஞராகப் பணியாற்றினார். 2011 ஆம் ஆண்டில் குசராத்து உயர்நீதிமன்றத்தின் கூடுதல் நீதிபதியாக நியமிக்கப்பட்ட தேசாய், 2013 ஆம் ஆண்டில் நிரந்தர நீதிபதியாக பணியமர்த்தப்பட்டார்.
# எம். சி. பட்

**எம். சி. பட்** (*M. C. Bhatt*; பிறப்பு: பிப்ரவரி 6,1939) என அறியப்படும் மகேஷ் சந்திரகாந்த் பட் ஓர் இந்திய மனித உரிமை வழக்கறிஞரும் மற்றும் ஆர்வலரும் ஆவார். 1962 முதல் 2022 வரை அகமதாபாதிலுள்ள குசராத்து உயர் நீதிமன்றத்தில் பணியாற்றினார்.
# எம். சி. பட்

## தொழில் வாழ்க்கை

தெற்கு குசராத்தில் உள்ள சர்க்கரை தொழிற்சாலைக்கு கரும்பு அறுவடை செய்யும் தொழிலாளர்களுக்கு தகுந்த இழப்பீடு வழங்கப்படாதது குறித்து 1980களில் கவலைகள் எழுப்பப்பட்டன. இந்த விவகாரம் குறித்து விசாரணை நடத்த எம். சி. பட் நீதிமன்ற ஆணையராக நியமிக்கப்பட்டார். இவரது அறிக்கையின் விளைவாக 9 சர்க்கரை தொழிற்சாலைகளில் 1 லட்சம் 25 ஆயிரம் புலம்பெயர்ந்த தொழிலாளர்களுக்கு குறைந்தபட்ச ஊதியம் வழங்கப்பட்டது. இது ஓர் முன்னுதாரணமாக அமைந்தது. இதேபோல், இந்திய விவசாயிகள் உர கூட்டுறவு நிறுவனத்தில் (இஃப்கோ) கொத்தடிமைத் தொழிலாளர்களைப் பயன்படுத்துவது குறித்து கவலைகள் எழுப்பப்பட்டன. இந்த வழக்கிலும் நீதிமன்ற ஆணையராக பட் விசாரணையை நடத்தினார், இதன் விளைவாக கொத்தடிமைத் தொழிலாளர்கள் விடுவிக்கப்பட்டனர்.  
2002 இல் ஏற்பட்ட குஜராத் வன்முறை நடத்தப்படுவதற்கு நீண்ட காலத்திற்கு முன்பே தொடங்கி பல தசாப்தங்களாக குசராத்து மாநிலம் வகுப்புவாத வன்முறைகளை அனுபவித்து வருகிறது. பட் முஸ்லிம்களின் உரிமைகளுக்காக போராடினார். மேலும் அவர்களுக்கு சட்டப்பூர்வ பிரதிநிதித்துவத்தை வழங்கினார்.  
குசராத்தில் தொழில்துறை வளர்ச்சிக்காக சிறு விவசாயிகளின் நிலங்களை மாநில அரசு கையகப்படுத்தியுள்ளது. பட் சிறு விவசாயிகளுக்கு சட்டப்பூர்வ பிரதிநிதித்துவத்தை வழங்கியுள்ளார்..  
கேரள உயர் நீதிமன்றத்தின் தற்போதைய தலைமை நீதிபதி ஆஷிஷ் ஜிதேந்திர தேசாய் முன்பு இவரது வழிகாட்டுதலின் கீழ் பணியாற்றினார்.  
சர்தார் சரோவர் அணை இடம்பெயர்ந்தவர்களுக்காகப் பணியாற்றியதற்காக கிரிஷ் படேலுக்கும், பல உரிமைப் பிரச்சினைகளுக்காக குரல் கொடுத்த முகுல் சின்ஹா ஆகிய இருவருக்கும் நெருங்கிய கூட்டாளியாக இருந்துள்ளார்.  
பட் பாரதிய ஜனதா கட்சியின் விமர்சகராகவும் உள்ளார்.
# கிரிஷ்பாய் படேல்

**கிரிஷ் கோதாபாய் படேல்** (*Girishbhai Patel*; 5 டிசம்பர் 1932-6 அக்டோபர் 2018) ஓர் இந்திய மனித உரிமைகள் வழக்கறிஞரும், கல்வி மற்றும் அரசியலமைப்பு நிபுணரும் ஆவார்.
# கிரிஷ்பாய் படேல்

## இளமை வாழ்க்கை

படேல் ஒரு நகராட்சி பள்ளியில் படித்தார். பின்னர் 1956 இல் இளங்கலைச் சட்டம் முடித்தார். அமெரிக்காவில் உள்ள ஆர்வர்டு சட்டப் பள்ளியில் முதுகலைச் சட்டப் பட்டம் பெற்றார்.
# கிரிஷ்பாய் படேல்

## தொழில் வாழ்க்கை

படேல் அனைத்துலக நீதிமன்றத்தில் பயிற்சி பெற்றா. பின்னர் இந்தியா திரும்பியதும் அகமதாபாதிலுள்ள உள்ள மானெக்லால் நானாவதி சட்டக் கல்லூரியின் முதல்வராகவும், குஜராத் பல்கலைக்கழகத்தின் செனட் உறுப்பினராகவும், குசராத்தின் மாநில சட்ட ஆணைய உறுப்பினராகவும் பணியாற்றினார்.  
படேல் 1977 ஆம் ஆண்டில் லோக் அதிகார் சங்கத்தை நிறுவினார். அதன் கீழ் தலித்துகள், பழங்குடியினர், சிறுபான்மையினர், பெண்கள், குழந்தைத் தொழிலாளர்கள், கொத்தடிமைத் தொழிலாளர்கள் மற்றும் விவசாயத் தொழிலாளர்கள் சார்பாக போடப்பட்ட வழக்குகளை எதிர்த்துப் வாதாடினார். 1975 முதல் குசராத்து உயர்நீதிமன்றத்தில் 40 ஆண்டுகளுக்கும் மேலாகப் பணியாற்றினார். மேலும், தனது வாடிக்கையாளர்களில் பெரும்பாலோருக்கு இலவச சேவையை வழங்கினார்.  
பட்டேலுக்கு 2002 ஆம் ஆண்டில் ‘பாகீரத் மனித உரிமைகள் விருது’ வழங்கப்பட்டது.
# கிரிஷ்பாய் படேல்

## இறப்பும் மரியாதையும்

வயது தொடர்பான சிக்கல்கள் காரணமாக படேல் 2018 ஆம் ஆண்டில் அகமதாபாத்தில் உள்ள தனது வீட்டில் காலமானார். இவரது விருப்பப்படி இவரது உடல் தானம் செய்யப்பட்டது. இவரது நினைவை கௌரவிக்கும் வகையில் கிரிஷ் படேல் சமர்னஞ்சலி சொற்பொழிவு தொடர் ஒன்று நிறுவப்பட்டுள்ளது. தலித் தலைவரும் குசராத் சட்டப்பேரவை உறுப்பினருமான ஜிக்னேஷ் மேவானி படேலின் வழிகாட்டுதலின் கீழ் பணியாற்றினார்.
# அசுவினி அம்பிகைபாகர்

**அசுவினி அம்பிகைபாகர்** (*Ashvini Ambihaipahar*) ஆத்திரேலிய அரசியல்வாதியும், வழக்கறிஞரும் ஆவார். ஆத்திரேலியத் தொழில் கட்சி உறுப்பினரான இவர் நியூ சவுத் வேல்சு மாநிலத்தில் பார்ட்டன் தொகுதியை ஆத்திரேலிய நாடாளுமன்றத்தில் பிரதிநித்துவப்படுத்துகிறார்.
# அசுவினி அம்பிகைபாகர்

## வாழ்க்கைக் குறிப்பு

இலங்கைத் தமிழ் வம்சாவளியைச் சேர்ந்த அசுவினி, மருத்துவர் உமாதேவி, பொறியியலாளர் சிவகுமாரன் ஆகியோரின் மூத்த புதல்வியும், கவிஞர் அம்பியின் மகள்-வழிப் பேர்த்தியும் ஆவார். சிட்னியில் ஹேர்ட்சுவில் புறநகரில் வசித்து வரும் அசுவினி, சிட்னியில் தனது தொடக்கக்கல்வியையும் உயர்தரக்கல்வியையும் பயின்றார். சிட்னி பல்கலைக்கழகத்தில் அறிவியல் துறையில் பட்டம் பெற்று, பின்னர் சிட்னி தொழில்நுட்பப் பல்கலைக்கழகத்தில் சட்டத்துறையில் பயின்று பட்டம் பெற்றார்.
# அசுவினி அம்பிகைபாகர்

## அரசியலில்

சமூகப்பணிகளில் ஈடுபட்டு வந்திருக்கும் அசுவினி, 2022-இல் ஜியோர்ஜசு ரிவர் உள்ளாட்சி மன்றத்தில் ஆத்திரேலியத் தொழில் கட்சி உறுப்பினராகத் தேர்ந்தெடுக்கப்பட்டார். 2025 நாடாளுமன்றத் தேர்தலில் பார்ட்டன் தேர்தல் தொகுதியில் தொழிற் கட்சி சார்பில் போட்டியிட்டு வெற்றி பெற்று முதல் தடவையாக நாடாளுமன்றம் சென்றார்.
# அல்காட்ராஸ் தீவு

தற்போது ஐக்கிய அமெரிக்காவின் தேசியப் பூங்கா சேவைத் துறையின் நிர்வாகத்தில் உள்ள இத்தீவை சுற்றுலாப் பயணிகளின் பொழுதுபோக்கு தீவாக மாற்றப்பட்டுள்ளது. சான் பிரான்சிஸ்கோ விரிகுடாப் பகுதியிலிருந்து அல்காட்ராஸ் தீவுக்குச் செல்ல பயணிகள் படகு வசதி உள்ளது.  
4 மே 2025 அன்று அமெரிக்க அதிபர் டோனால்ட் டிரம்ப் அல்காட்ராஸ் தீவில் உள்ள சிறைச்சாலையை மறுசீரமைத்து மீண்டும் திறக்க உத்தரவிட்டுள்ளார்.
# கி. அமுதா செல்வி

**கி. அமுதா செல்வி** என்பவர் தமிழ் எழுத்தாளர் ஆவார். இவர் தமிழ்நாட்டு அரசின் பள்ளிக்கல்வித் துறையில் பட்டதாரி ஆசிரியராகப் பணியாற்றி வருகிறார்.
# கி. அமுதா செல்வி

## படைப்புகள்

வால் முளைத்த பட்டம் என்ற சிறார் கதைத் தொகுப்பு, புயலுக்குப் பின் என்ற சிறார் புதினம், பசி கொண்ட இரவு என்ற சிறுகதைத் தொகுப்பு ஆகியவை இவரின் படைப்புகளாகும். இவர் இந்து தமிழ் திசை இதழில் சிறப்புப் பக்கத்தில் பல கட்டுரைகளை எழுதியுள்ளார். இவற்றில் பெரும்பான்மையானவை கல்வி தொடர்பான கட்டுரைகளாகும்.
# கி. அமுதா செல்வி

## பெற்ற விருதுகள்

இவர் எழுதிய பசி கொண்ட இரவு என்ற சிறுகதைத் தொகுப்பிற்கு பால்வண்ணம் நினைவு இலக்கிய விருது, தமிழ்நாடு முற்போக்கு எழுத்தாளர் கலைஞர்கள் சங்கத்தின் 2023 ஆம் ஆண்டிற்கான கலை இலக்கிய விருது, திருப்பூர் சக்தி விருது ஆகிய விருதுகள் வழங்கப்பட்டுள்ளன.
# ஜடேரி

**ஜடேரி**, தமிழ்நாட்டின் திருவண்ணாமலை மாவட்டம், செய்யாறு வட்டத்தில் அமைந்த வருவாய் கிராமம் ஆகும்ஜடேரி கிராமம் செய்யாறு நகரத்திற்கு வடமேற்கே 5.7 கிலோமீட்டர் தொலைவில் உள்ளது. 2011ஆம் ஆண்டின் கணக்கெடுப்பின்படி,137 குடியிருப்புகள் கொண்ட ஜடேரி கிராமத்தின் மக்கள் தொகை 530 மற்றும் எழுத்தறிவு 64.7% ஆக உள்ளது.
# ஜடேரி

## புவிசார் குறியீடு பெற்ற நாமக்கட்டி

ஜடேரி கிராமத்தில் கைத்தொழில் முறையில் உற்பத்தி செய்யப்படும் **நாமக்கட்டி** 2023ஆம் ஆண்டில் புவிசார் குறியீடு பெற்றுள்ளது.
# வரைவு:வேலம்மாள் குழுமம்

தமிழ்நாட்டில் ஆரம்பத்தில் ஒரு சிறிய கல்வி நிறுவனமாக இருந்த வேலம்மாள், இன்று பள்ளிகள், கல்லூரிகள் மற்றும் மருத்துவமனைகள் உட்பட கல்வி மற்றும் சுகாதார நிறுவனங்களின் குறிப்பிடத்தக்க குழுவாக வளர்ந்துள்ளது. 1986 ஆம் ஆண்டு நிறுவப்பட்ட வேலம்மாள் கல்வி அறக்கட்டளையின் கூற்றுப்படி, முழுமையான கல்வி மற்றும் சமூகப் பொறுப்பில் கவனம் செலுத்தி, ஒரு எளிய தொடக்கத்துடன் தொடங்கியது.  
**முக்கிய பரிணாமம்:**  
**1986:**  
சென்னையின் மொகப்பயரில் 183 மாணவர்கள் மற்றும் 13 ஆசிரியர்களுடன் வேலம்மாள் ஒரு சிறிய மெட்ரிகுலேஷன் பள்ளியாகத் தொடங்கினார்.  
**விரிவாக்கம்:**  
பல ஆண்டுகளாக, வேலம்மாள் தனது இருப்பை விரிவுபடுத்தி, தமிழ்நாடு முழுவதும் பல பள்ளிகளை நிறுவி, மெட்ரிகுலேஷன், சிபிஎஸ்இ மற்றும் ஐஜிசிஎஸ்இ வாரியங்களின் அடிப்படையில் கல்வியை வழங்குகிறது.  
**கல்விக்கு அப்பால்:**  
பள்ளிகளுக்கு அப்பால், வேலம்மாள் பொறியியல் மற்றும் தொழில்நுட்பக் கல்லூரி, ஒரு மருத்துவக் கல்லூரி மற்றும் மருத்துவமனைகளையும் நிறுவினார்.  
**ஒட்டுமொத்த கல்வியில் கவனம் செலுத்துங்கள்:**  
விளையாட்டு, சாராத செயல்பாடுகள் மற்றும் எதிர்கால திறன் மேம்பாட்டை உள்ளடக்கிய கல்விக்கான முழுமையான அணுகுமுறையை வேலம்மாள் வலியுறுத்துகிறார்.  
**சமூகப் பொறுப்பு:**  
எம்.வி. முத்துராமலிங்கம் தலைமையிலான வேலம்மாள் கல்வி அறக்கட்டளை, தரமான கல்வியை வழங்குவதற்கும் சமூகத்தின் முன்னேற்றத்திற்கு பங்களிப்பதற்கும் அர்ப்பணிப்புடன் செயல்பட்டு வருவதாக அவர்களின் வலைத்தளம் தெரிவித்துள்ளது.  
**குறிப்பிடத்தக்க சாதனைகள்:**  
செஸ்பேஸ் இந்தியாவின் கூற்றுப்படி, வேலம்மாள் நிறுவனங்கள் சதுரங்கத்தில் கிராண்ட் மாஸ்டர்கள் உட்பட ஏராளமான சாதனையாளர்களை உருவாக்கியுள்ளன.
# பெண்ணின் தனியறை (ஒளிப்படவியல்)

**பெண்ணின் தனியறை ஒளிப்படவியல்** *(Boudoir photography)* என்பது ஒரு ஒளிப்பட பாணியாகும், இது ஒரு ஒளிப்படக் கலைக்கூடம், படுக்கையறை அல்லது தனி அணியறை போன்ற சூழலில் அதன் விடயங்களின் நெருக்கமான, காம உணர்வு, காதல் மற்றும் சில நேரங்களில் சிற்றின்ப படங்களைக் கொண்டுள்ளது, இது முதன்மையாக விடயங்கள் மற்றும் அவர்களின் காதல் கூட்டாளிகளின் தனிப்பட்ட இன்பத்திற்காக வடிவமைக்கப்பட்டுள்ளது. இது கவரழகு மற்றும் நிர்வாணக் கலை ஒளிப்படத்திலிருந்து வேறுபட்டது, ஏனெனில் இது பொதுவாக நிர்வாணம் மற்றும் பாலியல் தொடர்பான அணுகுமுறையில் வெளிப்படையானதை விட அதிக தூண்டுதலாக இருக்கிறது, தொடர்ந்து மாதிரியுருவாக இல்லாத விடயங்களைக் கொண்டுள்ளது, மேலும் பரந்த பார்வையாளர்களால் பார்க்கப்படாமல், மாறாக விடயத்தின் கட்டுப்பாட்டில் இருக்க வேண்டும் என்பதற்காக படங்களை உருவாக்கப்படுகிறது.  
பெண்ணின் தனியறை ஒளிப்படம் எடுப்பதற்கான பொதுவான உந்துதல்களில், மணமகள் தனது வருங்கால கணவருக்கு திருமண நாளிலோ அல்லது அதற்கு முன்பாகவோ ஒரு ஆச்சரியமான பரிசை வழங்குவது, எடை இழப்பு சிகிச்சைகள் அல்லது பிற வகையான உடல் மாற்றங்களை (மார்பக வளர்ச்சி அல்லது புற்றுநோய் அறுவை சிகிச்சை போன்றவை) மேற்கொள்வது மற்றும் வெளிநாடுகளில் உள்ள சேவையாளர்களுக்கு பரிசாக வழங்குவது ஆகியவை அடங்கும்.
# பெண்ணின் தனியறை (ஒளிப்படவியல்)

## இவற்றையும் காண்க

- பாலுணர்வுசார் ஒளிப்படவியல்
- பாலுணர்வுக் கிளர்ச்சியம்
- ஆடையற்ற ஒளிப்படம்
# நாமக்கட்டி

வைணவர்கள் நெற்றியில் திருமண் இட்டுக்கொள்வதற்கு ஜடேரி கிராமத்தில் தயாரிக்கப்படும் நாமக்கட்டியைப் பயன்படுத்துவர். ஜடேரி கிராமத்தில் 150க்கும் மேற்பட்ட குடும்பத்தினர் குடிசைத் தொழிலாக நாமக்கட்டியை உற்பத்தி செய்கின்றனர். நாமக்கட்டி தயாரிப்பதற்குத் தேவையான வெள்ளை மண்ணை, ஜடேரி கிராமத்திற்கு அருகில் உள்ள தென்பூண்டிப்பட்டு ஊராட்சியில் உள்ள கால்சியம் நிறைந்த வெள்ளைப் பாறைகளை வெட்டி, அரைத்து தூளாக்கி, அதனை தண்ணீரில் இரண்டு நாட்கள் ஊற வைப்பர். பின்னர் தண்ணீரையும், கழிவுகளையும் வெளியேற்றிய பிறகு, அடியில் தங்கி இருக்கும் வெள்ளைக் களிமண்ணிலிருந்து தயாரிக்கப்படும் நாமக்கட்டிகளை வெயிலில் காயவைப்பர். காய்ந்த நாமக்கட்டிகளை நாடு முழுவதும் விற்பனை செய்வர்.
# நாமக்கட்டி

## ஜடேரி நாமக்கட்டிக்கு புவிசார் குற்யீடு

2023ஆம் ஆண்டில் ஜடேரி கிராமத்தில் தயாரிக்கப்படும் **நாமக்கட்டி** புவிசார் குறியீடு பெற்றுள்ளது.
# நாமக்கட்டி

## வீட்டு வைத்தியத்தில் நாமக்கட்டி

நாமக்கட்டியில் கால்சியம் சத்து உள்ளது. இது தசைகள், நரம்பு மண்டலத்தின் இயக்கம் மற்றும் முகத்தில் உண்டாகும் பருக்கள், கொப்புளங்களை நீக்க நாமக்கட்டியைப் பயன்படுத்தலாம். நாமக்கட்டியை அரைத்து அதில் பன்னீர் கலந்து பருக்கள், கொப்புளங்கள் மீது தேய்ப்பது உண்டு. வறட்சியால் முகச் சுருக்கங்கள் நீங்க நாமக்கட்டியை அரைத்து முகத்தில் தேய்த்து கழுவலாம். மேலும் முகம். நீண்ட நேரம் குளிர்ச்சியாக காணப்படும்.
# நாமக்கட்டி

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# அம்ரா குரேசி

**அம்ரா குரேசி** (*Humra Quraishi*) (24 ஏப்ரல் 1955-16 சனவரி 2025) தில்லியைத் தளமாகக் கொண்ட ஒரு இந்திய பத்திரிகையாளரும் எழுத்தாளரும் கட்டுரையாளரும் ஆவார். இவர் அரசியல், சமூகப் பிரச்சினைகளில் கவனம் செலுத்தினார், குறிப்பாக காஷ்மீரில் கவனம் செலுத்தினார். *காஷ்மீர்: தி அன்டோல்ட் ஸ்டோரி, வியூஸ்: யுவர்ஸ் அண்ட் மைன், மீர்: ஏ நாவல்* உள்ளிட்ட பல புத்தகங்களை இவர் எழுதியுள்ளார். குஷ்வந்த் சிங் உடன் இணைந்து *தி குட், தி பேட், தி ரிடிகுலஸ்* போன்ற படைப்புகளையும் இவர் எழுதியுள்ளார்.
# அம்ரா குரேசி

## வாழ்க்கை வரலாறு

1955 ஆம் ஆண்டு ஏப்ரல் 24 ஆம் நாள் உத்தரப்பிரதேசத்தின் புடானில் பிறந்த இவர், இலக்னோவில் உள்ள லோரெட்டோ கான்வென்ட்டில் கல்வி பயின்றார். இவர் தில்லியைச் சேர்ந்த எழுத்தாளரும் கட்டுரையாளரும் ஆவார். இவர் *மோர் பேட் டைம் டேல்ஸ், டிவைன் லீகசி: தாகர்ஸ் & துருபத், மீர், வியூஸ்: யுவர்ஸ் அண்ட் மைன்* உள்ளிட்ட பல குறிப்பிடத்தக்க படைப்புகளை எழுதியுள்ளார்.
# அம்ரா குரேசி

## வாழ்க்கை வரலாறு

### இறப்பு

2025ஆம் ஆண்டு சனவரி மாதம் 16 அன்று இதய செயலிழப்பு காரணமாக குருகிராமில் உள்ள ஒரு மருத்துவமனையில் குரேசி இறந்தார். இவரது இறுதிச் சடங்கு சனவரி மாதம் 17 அன்று குர்கானில் உள்ள அஞ்சுமான் பாகியாவில் நடைபெற்றன.